El regne va perdre la seva independència amb l'annexió a l'Imperi Otomà el 1463. En aquell moment, la ciutat més occidental de Bòsnia era Jaice. L'imperi otomà es va expandir inicialment a Bòsnia i Hercegovina a través d'un territori anomenat Bosansko Krajište, que després del 1462/1463 es va transformar en el Sanjak de Bòsnia i el Sanjak d'Hercegovina. Quan es va formar l'Eyalat de Bòsnia al 1520 abastava les dos regions, així com d'altres d'adjacents al nord i a l'oest. Finalment, després de la Gran Guerra Turca, al , l'Eyalat va arribar a abastar gran part de l'àrea equivalent a l'actual Bòsnia i Hercegovina.